Fargatáu d’actividaes sidreres nel SISGA
#000007
Los Xueves de Sidre con Denominación yeren yá una cita ineludible pa munchos sidreros que nun veíen por qué esperar al fin de selmana pa tomar unos culinos colos collacios al par de la barra y agora que vuelven sentimos que Xixón da un pasu más hacia la“normalidá, ello ye, hacia los díes prestosos de barra, sidre y tapina que tanto s’echaron en falta mientres foi necesario caltener les distancies
#000010
LA SIDRA.- La fórmula pa facer los xueves más prestosos y saborguiosos ye cenciella, en Xixón yá va dellos años que la conocen y ponen en práutica: basta con xunir dos de les coses que más mos presten a los asturianos, Sidre con Denominación con bona gastronomía y l’ésitu ta aseguráu.
#000011
Los establecimientos participantes, que nesta edición son 31 -bien perbaxo de los alrodiu de 40 d’otres ediciones- tienen tolos xueves del añu a disposición de la so vecería una tapa o cazuelina que sirven a preciu especialmente atractivu (pente los cinco y los diez euros) acompangando una botella con Denominación d’Orixe Protexío.
#000012
Nun hai fecha de finalización d’esta promoción y l’únicu requisitu ye que se pueda esfrutar d’ello na barra, siempres que les restriciones sanitaries lo permitan, en casu contrariu permitiráse la consumición en meses.
Les propuestes culinaries que ficieron les sidreríes ciéntrense’n platos tradicionales, de los qu’entren bien cola sidre, como callos, chorizos a la sidre, fégadu encebollao, calamares, tortos con picadillu, cecina, picadillu de gochu asturcelta y güevu, chipirones afogaos... pente otres propuestes tentadores.
#000013
Los entamaores son coscientes de que pue ser complicao ubicar a toos estos chigres, pero nun vos esmolecer, nun hai problema, porque col envís de facilitar l’espardimientu de l’aniciativa ta en marcha una campaña de promoción, con cartelos y pegadielles identificatives nos chigres, asina comu gastromapes cola llocalización y horariu de los participantes que permitan organizar rutes y dir prebando toles opciones.
La información de ca llocal, incluyendo la so xeollocalización y la so respeutiva propuesta pue consultase na páxina d’Otea, que ye, en collaboración con Divertia Xixón ya’l Conseyu Regulador de la Denominación d’Orixe Sidre Protexío, la promotora d’esti eventu. La información tamién ta disponible también na páxina web 
#000015
Participar nel sortéu d’esti menú ye bien cenciello, hai que sacar una semeya de cualisquiera de les consumiciones demientres xueves de sidre, na que se vea la cazuelina y la botella. Subila en Facebook a la páxina d’Otea, amiestando’l nome del llocal onde se consumió y compartilo col hashtag #JuevesDeSidra. Finalmente, namás queda dar un “me gusta” na mesma páxina de Facebook d’Otea pa entrar nel sortéu y prebar suerte.
#000017
El Clú Sierense d’Amigos de la Mazana –CSAM- realiza’l 10 y 11 de Marzu un cursín de fradaura d’iviernu
#000025
La Bona Confradería de los Siceratores d’Asturies va cellebar el prósimu 19 de marzu, la que sedrá la so novena edición.
#000028
La Comisión Europea espubliza la solicitú de proteición de la sidre vasco
#000042
Casa Quelo, un llagar con muncho más que sidre
#000044